प्रायः हर धर्म के व्यक्तियों के घर में माँ-बाप द्वारा और विद्यालय में शिक्षकों द्वारा बच्चों को पीटा या मानसिक यंत्रणा दिया जाना हिंसा नहीं तो और क्या है? इस तरह अगर निष्पक्ष रूप से देखा जाए तो प्रायः हर धर्म में प्रत्यक्ष या अप्रत्यक्ष रूप से हिंसा का यत्किंच समावेश अवश्य है। "वैदिकी हिंसा हिंसा न भवति ।" जैसे मंत्रोच्चार के साथ धर्म की आड़ में की गई हिंसा भी चाहे वह बलि या क़ुर्बानी के रूप में ही क्यों न हो ग्राह्य नहीं हो सकती।